
TALLINNA KOGUMISOSAKONNA 
ARHIVAARI  (eraarhivaalide valdkonnas)

AMETIJUHEND 


1.  ÜLDOSA
	1.1. Struktuuriüksuse nimetus
	Tallinna kogumisosakond

	1.2. Teenistuskoha nimetus 
	arhivaar

	1.3. Vahetu juht
	kogumisosakonna asejuhataja (eraarhivaalide valdkonnas)

	1.4. Alluvad
	puuduvad

	1.5. Asendaja
	teine sama valdkonna arhivaar

	1.6. Keda asendab
	teist sama valdkonna arhivaari



	2.  TEENISTUSKOHA EESMÄRK:
	eraarhivaalide hindamine, korrastamine, kirjeldamine			


3.  TEENISTUSÜLESANDED
Arhivaar:
3.1 korrastab ja kirjeldab eraarhivaale, lähtudes Rahvusarhiivi poolt heaks kiidetud
arhiivikirjeldusstandardist ja arhiivikirjelduse elementide loetelust; koostab nimistuid jt
teatmestu koosseisu kuuluvaid dokumente ning täiendab Rahvusarhiivi andmebaase;
3.2 arhiivi korrastamise käigus koostab ja allkirjastab korrastamise käiku kirjeldavad
dokumendid, sh korrastamis- ning vajaduse korral hävitamisakti ja akti
juurdepääsupiirangute kehtestamise kohta;
3.3 osaleb eraarhivaalide hindamisel;
3.4 teostab vajadusel huvipakkuvate eraarhivaalide hulga, seisukorra ja korrastatuse astme
väljaselgitamist kohapeal ning nõustab eraõiguslikke organisatsioone asjaajamise
korraldamisel;
3.5 nõustab eraarhivaalide omanikke ja valdajaid arhivaalide säilitamisel ja korrastamisel;
3.6 valmistab ette ja viib läbi eraarhivaalide loovate ja säilitavate asutuste küsitlusi;
3.7 osaleb eraõiguslike arhiivide korrastusjuhendite ja arhiiviskeemide väljatöötamisel;
3.8 tutvustab ja propageerib ajaloolise ja kultuuriloolise väärtusega eraarhivaalide
säilitamise tähtsust;
3.9  hoiab end kursis teenistusvaldkonna arengutega, sh muudatustega õigusruumis;
3.10 täidab osakonna asejuhataja ja/või juhataja ühekordseid teenistusalaseid korraldusi.

4.  VASTUTUS
4.1  Teenistuja vastutab teenistusülesannete õigeaegse, kohusetundliku, otstarbeka ja
omakasupüüdmatu täitmise eest, kohustub järgima Rahvusarhiivi töökorralduse reegleid ja
täitma töötervishoiualaseid nõudeid.
4.2. Teenistuja kohustub teenistussuhte ajal ja ka pärast teenistusest vabastamist mitte avaldama
temale teenistuse tõttu teatavaks saanud teiste inimeste isikuandmeid ning asutusesiseseks
kasutamiseks määratud teavet.
4.3. Teenistuja järgib oma töös ameti- ja kutseala eetikanorme.
4.4. Teenistuja hoidub tegudest, mis kahjustavad tööandja mainet.

5. ÕIGUSED

Arhivaaril on õigus:
5.1 saada oma teenistusülesannete täitmiseks vajalikku informatsiooni Rahvusarhiivi
teenistujatelt;
5.2 saada teenistusülesannete täitmiseks vajalikku täiendkoolitust;
5.3 teha ettepanekuid tööülesannete täitmiseks vajaliku erialakirjanduse tellimiseks;
5.4 kasutada teenistusülesannete täitmiseks kõiki Rahvusarhiivis säilitatavaid arhivaale (sh ka
juurdepääsupiiranguga arhivaale), omades Tallinna osakonna kogude puhul iseseisva laenutuse õigust ning järgides õigusaktidega sätestatud konfidentsiaalsusnõudeid;
5.5 teha ettepanekuid töö paremaks korraldamiseks oma pädevusvaldkonnas, võimalike
probleemide ennetamiseks või tekkinud probleemide lahendamiseks.

6. KVALIFIKATSIOONINÕUDED

Arhivaar
6.1 omab kõrgharidust, teenistusülesannete täitmiseks vajalikku väljaõpet ja soovitavalt
arhivaari kutsetunnistust;
6.2 tunneb dokumendi- ja arhiivihaldust reguleerivaid õigusakte, sh Rahvusarhiivi
tegevusvaldkonda reguleerivaid õigusakte (arhiiviseadus, arhiivieeskiri, juurdepääsu kord
piiranguga arhivaalidele);
6.3 omab põhjalikke teadmisi arhivaalide korrastamise ja kirjeldamise vallas ning tunneb
Rahvusarhiivi hindamispõhimõtteid;
6.4 valdab eesti keelt kõrgtasemel ja ühte võõrkeelt kesktasemel ametialase sõnavara valdamisega;
6.5 on analüüsi- ja üldistusvõimeline, süsteemne, hea suhtlemisoskusega ning orienteeritud
ametialasele koostööle.

